stanford-oval/wikipedia huggingface dataset:
อารามมะฮาอองมเยโบนซาน

| อารามมะฮาอองมเยโบนซาน |
| --- | --- |
မဟာအောင်မြေဘုံစံကျောင်း

ศาสนา
ศาสนา: พุทธ
นิกาย: เถรวาท
ที่ตั้ง
ที่ตั้ง: อังวะ ภาคมัณฑะเลย์ ประเทศพม่า
ที่ตั้งในประเทศพม่า
พิกัดภูมิศาสตร์: 21°51′30″N 95°59′04″E﻿ / ﻿21.858397°N 95.984532°E﻿ / 21.858397; 95.984532
สถาปัตยกรรม
ผู้ก่อตั้ง: พระนางแมนุ
เสร็จสมบูรณ์: ค.ศ. 1818; 206 ปีที่แล้ว (1818)
อารามมะฮาอองมเยโบนซาน (พม่า: မဟာအောင်မြေဘုံစံကျောင်း) หรือเรียกกันทั่วไปว่า อารามอิฐแมนุ (မယ်နုအုတ်ကျောင်း) เป็นวัดพุทธเก่าแก่ในเมืองอังวะ ภาคมัณฑะเลย์ ประเทศพม่า
อารามแห่งนี้สร้างขึ้นโดยพระนางแมนุ พระอัครมเหสี ใน พ.ศ. 2361 เพื่อใช้เป็นที่พำนักของญองกานซะยาดอ อูโป พระอุปัชฌาย์ทางศาสนา ต่อมาได้ถวายแด่ญองกานซะยาดอ อูบก พระอุปัชฌาย์องค์ที่สอง อารามได้รับความเสียหายจากแผ่นดินไหวใน พ.ศ. 2381 แต่ได้รับการบูรณะใน พ.ศ. 2416 โดยพระนางอเลนันดอ พระราชธิดาของพระองค์ อารามแห่งนี้เป็นหนึ่งในตัวอย่างที่ดีที่สุดของสถาปัตยกรรมพม่าสมัยโก้นบอง เป็นสถาปัตยกรรมการจำลองอารามไม้ที่มีหลังคาหลายหลังคา และห้องสวดมนต์ที่มีโครงสร้างส่วนบนเจ็ดชั้น
คลังภาพ

บริเวณอารามจากมุมสูง
บริเวณภายนอกอาราม
บริเวณภายนอกอาราม
บริเวณภายนอกอาราม
โถงทางเดินภายในอาราม
ชั้นใต้ดินอาราม
สุลต่านไซฟุล รีจัล

หน้านี้เป็นชื่อบุคคลชาวมลายู ชื่อ  เป็นชื่อของบิดา ไม่ใช่นามสกุล และบุคคลในบทความนี้มีชื่อตัวว่า  ทั้งนี้ ในภาษาอาหรับ คำว่า "บิน" หรือ "บินตี" หากมีการใช้ จะหมายถึง บุตรของ หรือ บุตรีของ ตามลำดับ
สุลต่านไซฟุล รีจัล อิบนี อับดุล กาฮาร์ (มลายู: Saiful Rijal ibni Abdul Kahar, سيف الرجال ابن عبد القهار‎; สวรรคต ค.ศ. 1581) บางครั้งสะกดเป็น ไซฟุล เรอฮัล (Saiful Rehal) และ ไซฟุล รีซัล (Saiful Rizal) เป็นสุลต่านบรูไนองค์ที่ 7 ที่ครองราชย์ใน ค.ศ. 1533 ถึง 1581 ในรัชสมัยพระองค์พบกับสงครามกัสติยาที่ปะทะกันระหว่างจักรวรรดิบรูไนกับสเปน พระองค์ยังเป็นที่รู้จักจากเผยแพร่หลักคำสอนอิสลามทั่วเกาะบอร์เนียวและฟิลิปปินส์ ชาวสเปนยังรู้จักพระองค์ด้วยพระนาม สุลต่านลีฆาร์ (Sultan Lixar) และ สุลต่านนูลา อาลัน (Sultan Nula Alan)
รัชสมัย > ครองราชย์

เปองีรัน มูดา ไซฟุล รีจัลเป็นพระราชโอรสองค์โตในสุลต่านอับดุล กาฮาร์ ทำให้พระองค์เป็นผู้สืบราชบัลลังก์หลังพระราชบิดาสละราชสมบัติใน ค.ศ. 1533
รัชสมัย > สวรรคต

มีรายงานว่าสุลต่านไซฟุล รีจัลประชวรใกล้บินตาลา แต่ภายหลังรายงานว่าหายดีและเสด็จกลับไปยังบรูไน พระองค์ประทับในอิซตานามาซากงริมแม่น้ำเกอดายัน ซึ่งเป็นที่ที่พระองค์สวรรคตใน ค.ศ. 1581 พระบรมศพของพระองค์ถูกฝังไว้ในสุสานมุสลิมเกียงเกะฮ์
ชีวิตส่วนพระองค์

สุลต่านไซฟุล รีจัลมีพระราชโอรสธิดา ดังนี้:
สุลต่านชะฮ์ เบอรูไน สุลต่านบรูไนองค์ที่ 8
สุลต่านมูฮัมมัด ฮาซัน สุลต่านบรูไนองค์ที่ 9
เปองีรัน อานัก กาซิม
ราจา บนดา (ปูเตอรี ลัมตูรัก) พระมเหสีในสุลต่านอับดุล ฆอฟูร์ มูฮียุดดีน ชะฮ์
ดูเพิ่ม

รายพระนามสุลต่านบรูไน
อาลี ข่าน ซัมซูดิน

อาลี ข่าน ซัมซูดิน (มลายู: Ali Khan Samsudin; 3 มกราคม ค.ศ. 1958 – 1 ธันวาคม ค.ศ. 2006 ที่กัวลาลัมเปอร์) รู้จักกันในประเทศมาเลเซียว่า "ราชางู" เขาได้รับตำแหน่งนี้หลังอยู่ร่วมกับงูเห่า 400 ตัว เป็นเวลา 12 ชั่วโมงต่อวัน เป็นเวลา 40 วัน ในห้องเล็กในช่วงต้นคริสต์ทศวรรษ 1990 เขายังได้ตำแหน่ง "ราชาแมงป่อง" หลังประสบความสำเร็จจากการอยู่ในตู้กระจกกับแมงป่อง 6,000 ตัว เป็นเวลา 21 วัน จึงได้รับการบันทึกในบันทึกสถิติโลกกินเนสส์ประจำ ค.ศ. 1998
เขาเคยให้การอุปถัมภ์แก่นูร์ มาเลนา ฮัซซัน (Nur Malena Hassan) ผู้ทำการแสดงผาดโผนทำลายสถิติของเธอสำเร็จแล้วสองครั้ง และตอนนี้รู้จักกันในฉายา "ราชินีแมงป่อง"
เสียชีวิต

อาลี ข่าน เสียชีวิตในวันที่ 1 ธันวาคม ค.ศ. 2006 หลังถูกงูจงอางกัด คงเหลือเพียงภรรยาสองคนและลูกห้าคน
อำเภอมเยาะอู้

| อำเภอมเยาะอู้ မြောက်ဦးမြို့နယ် |
| --- | --- |
อำเภอ
ที่ตั้งของอำเภอมเยาะอู้ (สีแดง) ในจังหวัดมเยาะอู้
อำเภอมเยาะอู้ที่ตั้งอำเภอมเยาะอู้ในประเทศพม่า
พิกัด: 20°36′00″N 93°12′00″E﻿ / ﻿20.6000°N 93.2000°E﻿ / 20.6000; 93.2000
ประเทศ:  พม่า
รัฐ:  รัฐยะไข่
จังหวัด: มเยาะอู้
เมืองหลัก: มเยาะอู้
พื้นที่
 • ทั้งหมด: 1,235.2 ตร.กม. (476.9 ตร.ไมล์)
ประชากร (2014)
 • ทั้งหมด: 189,630 คน
 • ความหนาแน่น: 150 คน/ตร.กม. (400 คน/ตร.ไมล์)
เขตเวลา: UTC+6:30 (MST)
มเยาะอู้ (พม่า: မြောက်ဦး) เป็นอำเภอหนึ่งของจังหวัดมเยาะอู้ในรัฐยะไข่ ประเทศพม่า มีขนาดพื้นที่ 1,235.2 ตารางกิโลเมตร มีจำนวนประชากรเมื่อ ค.ศ. 2014 ประมาณ 189,630 คน เมืองหลักคือ มเยาะอู้
ออกซานา โวเยโวดีนา

| ออกซานา โวเยโวดีนา |
| --- | --- |
เกิด: ออกซานา อันเดรเยฟนา โวเยโวดีนา  (1992-07-10) 10 กรกฎาคม ค.ศ. 1992 (32 ปี) อัสตราฮัน ประเทศรัสเซีย
การศึกษา: มหาวิทยาลัยเศรษฐศาสตร์รัสเซีย เปลฮาโนวา
อาชีพ: นางแบบ
คู่สมรส: สุลต่านมูฮัมมัดที่ 5 แห่งกลันตัน (สมรส 2018; หย่า 2019)
บุตร: 1
ส่วนสูง: 179 ซม.
เป็นที่รู้จักจาก: มิสมอสโก 2015
ผู้ดำรงตำแหน่งการประกวดความงาม
สีผม: น้ำตาล
สีตา: น้ำตาล
รางวัล: มิสมอสโก 2015 (ชนะ)
ออกซานา อันเดรเยฟนา โวเยโวดีนา (รัสเซีย: Оксана Андре́евна Воеводина, อักษรโรมัน: Oxana Andreevna Voevodina; เกิด 10 กรกฎาคม ค.ศ. 1992) หรือ รีฮานา เปตรา (มลายู: Rihana Petra) เป็นอดีตบาทบริจาริกาในสุลต่านมูฮัมมัดที่ 5 แห่งกลันตัน มีชื่อเสียงจากการเป็นนางแบบ และชนะเลิศในการประกวดมิสมอสโก 2015
ประวัติ

โวเยโวดีนาเกิดเมื่อวันที่ 10 กรกฎาคม ค.ศ. 1992 ณ เมืองอัสตราฮัน แคว้นอัสตราฮัน ประเทศรัสเซีย แต่เติบโตและเข้ารับการศึกษาที่เมืองตากันร็อก แคว้นรอสตอฟ บิดาชื่ออันเดรย์ อีวาโนวิช โกร์บาเตนโก เป็นนักศัลยแพทย์ออร์โทพีดิกส์ชาวรอสตอฟ-นา-โดนู เขาเปิดคลินิกส่วนตัวที่เมืองรอสตอฟ-นา-โดนู และตากันร็อก ส่วนมารดาชื่อลุดมีลา โวเยโวดีนา เป็นนักเปียโนคอนเสิร์ตในโรงละครบอลชอย
โวเยโวดีนาสำเร็จการศึกษาระดับปริญญาตรีสาขาเศรษฐศาสตร์ และปริญญาโทสาขาการจัดการ จากมหาวิทยาลัยเศรษฐศาสตร์รัสเซีย เปลฮาโนวา เธอเคยเข้าประกวดมิสมอสโก 2015 ได้รางวัลชนะเลิศประจำปีนั้น
ชีวิตส่วนตัว

โวเยโวดีนาเข้าพระราชพิธีอภิเษกสมรสตามธรรมเนียมมลายูกับสุลต่านมูฮัมมัดที่ 5 แห่งกลันตัน ผู้ดำรงพระอิสริยยศเป็นกษัตริย์มาเลเซียพระองค์ที่ 14 เมื่อวันที่ 7 มิถุนายน ค.ศ. 2018 และจัดพระราชพิธีอภิเษกสมรสตามธรรมเนียมรัสเซีย เมื่อวันที่ 22 พฤศจิกายน ค.ศ. 2018 ที่มอสโก ประเทศรัสเซีย ซึ่งโวเยโวดีนาเปลี่ยนไปนับถือศาสนาอิสลามตั้งแต่เดือนเมษายนปีนั้น รวมทั้งเปลี่ยนชื่อเป็น รีฮานา เปตรา ตามพระปรมาภิไธยเดิมของสามี ข่าวเรื่องการอภิเษกสมรสถูกกล่าวถึงกันอย่างกว้างขวางในสื่อสังคมออนไลน์ในเดือนมกราคม ค.ศ. 2019 แต่สำนักพระราชวังกลันตันกลับไม่มีแถลงการณ์เพื่อออกมายอมรับหรือปฏิเสธอย่างเป็นทางการ
สื่อมวลชนออกมารายงานว่าโวเยโวดีนาให้กำเนิดบุตร นามว่า เติงกู อิสมาอิล เลอน เปตรา บิน เติงกู มูฮัมมัดลีมา ฟาริซ เปตรา (Tengku Ismail Leon Petra bin Tengku Muhammad V Faris Petra) เมื่อวันที่ 21 พฤษภาคม ค.ศ. 2019 ที่กรุงมอสโก ครั้นวันที่ 22 มิถุนายน ค.ศ. 2019 หรือราวหนึ่งเดือนหลังให้กำเนิดพระโอรส สุลต่านมูฮัมมัดที่ 5 ทรงหย่ากับโวเยโวดีนาที่ประเทศสิงคโปร์ ด้วยการกล่าวเฏาะลากสามครั้ง (talak tiga) อันเป็นการหย่ารูปแบบหนึ่งในศาสนาอิสลาม
หลังการหย่า โวเยโวดีนาได้ออกมาให้สัมภาษณ์กับคเซนยา ซอบชัก (Ксения Собчак) นักข่าวและนักการเมืองหญิงชาวรัสเซีย ว่า บาทบริจาริกาอีกนางหนึ่งของสุลต่านมูฮัมมัดที่ 5 คือ ยานา ยาคุบโควา (Yana Jakoubka) ซึ่งเป็นชาวเช็กเกีย พยายามหาทางติดต่อเธอกับพ่อ รวมทั้งเคยกล่าววาจาข่มขู่ลูกชายของเธอเมื่อเดือนมิถุนายน ค.ศ. 2019 เรื่องนี้ถูกสื่อของสหราชอาณาจักรและรัสเซียพูดถึงกันอย่างกว้างขวาง
โวเยโวดีนาโพสต์ภาพระหว่างใช้ชีวิตคู่กับสุลต่านผ่านอินตราแกรมส่วนตัว ในที่สุดสำนักพระราชวังกลันตัน ออกมาแถลงการณ์เมื่อวันที่ 6 กันยาย ค.ศ. 2019 โดยได้ตำหนิการกระทำของโวเยโวดีนาในกรณีที่โพสต์ภาพชีวิตส่วนพระองค์ของสุลต่านบนสื่อโซเชียลมีเดียว่าไม่เหมาะสมและหมิ่นประมาท ขณะที่สุลต่านมูฮัมมัดที่ 5 ทรงแสดงความเสียพระทัยเรื่องการเลือกใช้ชีวิตส่วนพระองค์ แม้จะไม่ได้ออกชื่อว่าหมายถึงใคร แต่ประชาชนมองว่า การกล่าวเช่นนี้ถือเป็นการยอมรับกลาย ๆ ว่าการอภิเษกสมรสนั้นเคยเกิดขึ้นจริง
แหล่งข้อมูลอื่น

ออกซานา โวเยโวดีนา ที่อินสตาแกรม
อัลละฮ์เซอลามัตกันซุลตันกามี

| --- | --- |
อัลละฮ์เซอลามัตกันซุลตันกามี ألله سلامتكن سلطان كامي
เพลงชาติของ รัฐปะหัง
ทำนอง: โดโรธี ลิเลียน ซอร์เดอร์, ค.ศ. 1924
รับไปใช้: ค.ศ. 1925

ตัวอย่างเสียง
อัลละฮ์เซอลามัตกันซุลตันกามี (บรรเลง)ไฟล์ ช่วยเหลือ
 
"อัลละฮ์เซอลามัตกันซุลตันกามี" (ประสานเสียง)
เพลงประจำรัฐปะหังอย่างเป็นทางการ (ขับร้อง)
อัลละฮ์เซอลามัตกันซุลตันกามี (มลายู: Allah Selamatkan Sultan Kami; ألله سلامتكن سلطان كامي, แปลว่า อัลลอฮ์ ทรงคุ้มครององค์สุลต่านของเรา) เป็นเพลงประจำรัฐปะหังที่นำมาใช้ใน ค.ศ. 1925 เพลงชาตินี้อิงจากเพลง เปอรังปาฮัง ('สงครามปะหัง') แล้วจัดเรียงใหม่โดยมิสโดโรธี ลิเลียน ซอร์เดอร์ (Miss Dorothy Lilian Sworder) ในเดือนธันวาคม ค.ศ. 1924
เนื้อร้อง

| มลายูในอักษรรูมี> อัลละฮ์เซอลามัตกันซุลตันกามี | มลายูในอักษรยาวี> อัลละฮ์เซอลามัตกันซุลตันกามี | แปล> อัลละฮ์เซอลามัตกันซุลตันกามี |
| --- | --- | --- |
|  Ya Allah Yang Maha Kuasa  Lanjutkan Usia  Duli Yang Maha Mulia  Dirgahayu, Darul Makmur  Aman Dan Bahagia Sentiasa  Ya Allah Selamatkan  Duli Tuanku Raja Kami  |   يا الله يڠ مها كواس  لنجوتكن أوسيا  دولي يڠ مها موليا  ديرݢاهايو دار المعمور  أمان دان بهاݢيا سنتياس  يا ألله سلامتكن  دولي توانكو راج كامي |  โอ้อัลลอฮ์ ผู้ทรงฤทธานุภาพ  ทรงพระเจริญยิ่งยืนนาน  แด่พระองค์ท่าน  ขอพระองค์ทรงพระเจริญยิ่งยืนนาน ดินแดนแห่งสันติสุขของเรา  ให้ความสงบและความสุขแก่เรา  ข้าแต่พระเจ้าผู้ทรงฤทธานุภาพ ประทานพระพร  แด่องค์พระมหากษัตริย์ของเรา |
บรรณานุกรม

Portal Diraja Pahang (2016), Lagu Negeri, คลังข้อมูลเก่าเก็บจากแหล่งเดิมเมื่อ 2021-07-23, สืบค้นเมื่อ 2021-04-11
The Keeper of Public Records (1961), "How the State Anthems of Malaya came to be written", Malaya in History
Pahang Museums, Identiti Pahang, คลังข้อมูลเก่าเก็บจากแหล่งเดิมเมื่อ 2018-07-21, สืบค้นเมื่อ 2021-04-11
Yaakub Isa (1997), "Meneliti di Celah-Celah Fail Arkib Negara Malaysia", Monograf Pahang Dalam Sejarah, 7
| ด ค กเพลงรัฐประเทศมาเลเซีย |
| --- | --- |
 ดินแดนสหพันธ์  รัฐยะโฮร์  รัฐเกอดะฮ์  รัฐกลันตัน  รัฐมะละกา  รัฐเนอเกอรีเซิมบีลัน  รัฐปะหัง  รัฐปีนัง  รัฐเปรัก  รัฐปะลิส  รัฐซาบะฮ์  รัฐซาราวัก  รัฐสลังงอร์  รัฐตรังกานู
อับดุล อาซิซ ชัมซุดดิน

นักการเมืองชาวมาเลเซีย
| ยังเบอร์บาฮากียา ตันซรี ดาตุกซรีอับดุล อาซิซ ชัมซุดดินPSM PPN DGSM DPMS SSAP SPMP DIMP DSDK |
| --- | --- |
عبدالعزيز شمس الدين

รัฐมนตรีว่าการพัฒนาชนบทและภูมิภาค
ดำรงตำแหน่ง 27 มีนาคม ค.ศ. 2004 – 18 มีนาคม ค.ศ. 2008
กษัตริย์: สมเด็จพระราชาธิบดีซัยยิด ซีรอญุดดีน สมเด็จพระราชาธิบดีมีซัน ไซนัล อาบีดิน
นายกรัฐมนตรี: อับดุลละฮ์ อะฮ์มัด บาดาวี
รอง: 1. อาวัง อาเด็ก ฮุซซิน (2004-2006) 2. ตีกี ลาเฟอ 3. ไซนัล อับดีดิน โอซมัน (2006-2008)
ก่อนหน้า: อัซมี คาลิด
ถัดไป: มูฮัมมัด มูฮัมมัด ตาอิบ
เขตเลือกตั้ง: ชะฮ์อาลัม
รัฐมนตรีช่วยว่าการกระทรวงศึกษาธิการ
ดำรงตำแหน่ง 15 ธันวาคม ค.ศ. 1999 – 26 มีนาคม ค.ศ. 2004ดำรงตำแหน่งร่วมกับ Han Choon Kim
กษัตริย์: สมเด็จพระราชาธิบดีซาลาฮุดดีน อับดุล อาซิซ สมเด็จพระราชาธิบดีซัยยิด ซีรอญุดดีน
นายกรัฐมนตรี: มาฮาดีร์ โมฮามัด อับดุลละฮ์ อะฮ์มัด บาดาวี
รัฐมนตรี: มูซา โมฮามัด
ก่อนหน้า: โมฮ์ด คาลิด โมฮ์ด ยูนซ Fong Chan Onn
ถัดไป: มาฮาซีร์ โมฮ์ด คีร์
เขตเลือกตั้ง: วุฒิสมาชิก
สมาชิกรัฐสภามาเลเซีย สำหรับชะฮ์อาลัม
ดำรงตำแหน่ง 21 มีนาคม ค.ศ. 2004 – 8 มีนาคม ค.ศ. 2008
ก่อนหน้า: โมฮ์ด ซิน โมฮาเม็ด (UMNO-BN)
ถัดไป: คาลิด อับดุล ซามัด (PAS-BA)
คะแนนเสียง: 13,410 (2004)
 
ข้อมูลส่วนบุคคล
เกิด: อับดุล อาซิซ บิน ชัมซุดดิน 10 มิถุนายน ค.ศ. 1938(1938-06-10) โกเปิง รัฐเประ สหพันธรัฐมลายู (ปัจจุบันคือประเทศมาเลเซีย)
เสียชีวิต: 16 ตุลาคม ค.ศ. 2020(2020-10-16) (82 ปี) ศูนย์สุขภาพอาราดามันซารา รัฐเซอลาโงร์ ประเทศมาเลเซีย
ที่ไว้ศพ: สุสานมุสลิมกูนุงเมซะฮ์ โกเปิง รัฐเประ
พรรคการเมือง: องค์การมลายูรวมแห่งชาติ (UMNO)
การเข้าร่วม พรรคการเมืองอื่น: แนวร่วมแห่งชาติ (BN) เปอรีกาตันนาซีโยนัล (PN) มูวาฟากัตนาซีโยนัล (MN)
คู่สมรส: ปวน ซรี รซมาวาตี อับด์ รัฟฟาร์
บุตร: 4
ศิษย์เก่า: มหาวิทยาลัยมาลายา

อับดุล อาซิซ บิน ชัมซุดดิน (มลายู: Abdul Aziz bin Shamsuddin; 10 มิถุนายน ค.ศ. 1938 – 16 ตุลาคม ค.ศ. 2020) เป็นนักการเมืองชาวมาเลเซีย
อาชีพ

อับดุล อาซิซ ชัมซุดดินดำรงตำแหน่งเป็นเลขาของมาฮาดีร์ตั้งแต่ ค.ศ. 1981 แล้วได้รับแต่งตั้งเป็นวุฒิสมาชิกจากมาฮาดีร์ โมฮามัดใน ค.ศ. 1999 และดำรงตำแหน่งรัฐมนตรีว่าการพัฒนาชนบทและภูมิภาคตั้งแต่วันที่ 27 มีนาคม ค.ศ. 2004 ถึง 18 มีนาคม ค.ศ. 2008
เสียชีวิต

อับดุล อาซิซ ชัมซุดดินเสียชีวิตในวันที่ 16 ตุลาคม ค.ศ. 2020 ตอนอายุ 82 ปี ศพของเขาถูกฝังที่สุสานมุสลิมกูนุงเมซะฮ์ โกเปิง รัฐเประ
อับดุลละฮ์ อะฮ์มัด บาดาวี

| อับดุลละฮ์ อะฮ์มัด บาดาวี |
| --- | --- |
عبد الله احمد بدوي‎


นายกรัฐมนตรีมาเลเซีย คนที่ 5
ได้รับเกียรติเป็น บิดาแห่งการพัฒนาทุนมนุษย์ Bapa Pembangunan Modal Insan باڤ ڤمباڠونن مودل انسان‎
ดำรงตำแหน่ง 31 ตุลาคม พ.ศ. 2546 – 3 เมษายน พ.ศ. 2552
กษัตริย์: สมเด็จพระราชาธิบดีตวนกู ซัยยิด ซีรอญุดดีน   สมเด็จพระราชาธิบดีสุลต่าน มีซาน ไซนัล อาบิดีน
ก่อนหน้า: มาฮาดีร์ โมฮามัด
ถัดไป: นาจิบ ราซัก
 
ข้อมูลส่วนบุคคล
เกิด: 26 พฤศจิกายน พ.ศ. 2482 (84 ปี) บายันเลอปัซ ปีนัง นิคมช่องแคบ
ศาสนา: ศาสนาอิสลาม
พรรคการเมือง: พรรคอัมโน
คู่สมรส: เอนดน มะห์มูด อัมบะก์ (เสียชีวิต)   จีน ดันเกอร์
บุตร: กามาลุดดิน อับดุลละฮ์   โนรี อับดุลละฮ์

ตุน ดาโตะก์ ซรี ฮาจี อับดุลละฮ์ บิน ฮาจี อะฮ์มัด บาดาวี (มลายู: Tun Dato' Sri Haji Abdullah bin Haji Ahmad Badawi, ยาวี: عبد الله بن احمد بداوي; 26 พฤศจิกายน พ.ศ. 2482 - ) เป็นอดีตนายกรัฐมนตรีประเทศมาเลเซีย รับตำแหน่งต่อจากมาฮาดีร์ บิน โมฮามัด เมื่อ 1 พฤศจิกายน พ.ศ. 2546 เป็นผู้นำพรรคอัมโนคนที่ 6 และกลุ่มพรรคแนวร่วมแห่งชาติ Barison Nasional (BN) และชนะการเลือกตั้งเมื่อ 21 มีนาคม พ.ศ. 2547
ประวัติ

อับดุลละฮ์ อะฮ์มัด บาดาวี เกิดในเมืองบายันเลอปัซ รัฐปีนัง ในครอบครัวเคร่งครัดในศาสนา บิดาของนายบาดาวีเป็นคนที่เคร่งครัดในศาสนามาก และเป็นสมาชิกพรรคอัมโน ส่วนปู่ของเขาคือชีคอับดุลละฮ์ บาดาวี ฟาฮิม ซึ่งมีเชื้อสายอาหรับ  ซึ่งเป็นผู้ก่อตั้งฮิสบูลมุสลิมีน (Hizbul Muslimin) หรือที่รู้จักในปัจจุบันในนามพรรคพาส (PAS) ปู่ของเขามีชื่อเสียงในการต่อสู้เพื่อเอกราช และเป็นผู้นำศาสนาคนแรกของปีนังก่อนได้รับเอกราช ส่วนตาของเขามีนามว่า ฮา ซูเฉียง (Ha Su-chiang) หรือรู้จักกันว่า ฮัสซัน (Hassan) เป็นชาวจีนมุสลิมที่อพยพมาจากเมืองซานย่า ในมณฑลไหหลำ
อับดุลละฮ์ อะฮ์มัด บาดาวี ได้ศึกษาจากโรงเรียนมัธยมบูกิต เมอร์ตายัม (Bukit Mertajam High School) หลังจากที่ล้มเหลวในการสมัครเข้าในเส้นทางที่เขาเลือกคือเศรษฐศาสตร์  บาดาวีได้ปริญญาตรีจากสาขาศิลปะ ในอิสลามศึกษา จากมหาวิทยาลัยมาลายา ใน ค.ศ. 1964
ชีวิตส่วนตัว

ภรรยาคนแรกของนายอับดุลละฮ์ คือ นางเอนดน มะห์มุด อัมบะก์ (Endon Mahmood Ambak) ซึ่งเป็นชาวมลายูเชื้อสายญี่ปุ่น ทั้งสองมีบุตรธิดาด้วยกันสองคน คนแรกเป็นชายชื่อ กามาลุดดิน อับดุลละฮ์ คนที่สองเป็นหญิงชื่อโนรี อับดุลละฮ์ ซึ่งภายหลังนางเอนดน มะห์มุด อัมบะก์ได้เสียชีวิตด้วยโรคมะเร็งทรวงอกในเดือนตุลาคม พ.ศ. 2548
และต่อมาอับดุลละฮ์ อะฮ์มัด บาดาวีได้แต่งงานใหม่กับนางจีน ดันเกอร์ อดีตน้องสะใภ้ของภรรยาเขา ซึ่งเป็นชาวมลายูเชื้อสายโปรตุเกส เมื่อวันที่ 6 มิถุนายน พ.ศ. 2550
นายกบาดาวีและภรรยา ในงาน LAMAN2008
อำเภอเซยาตีริ

เซยาตีริ (พม่า: ဇေယျာသီရိ) เป็นอำเภอหนึ่งในแปดอำเภอของดินแดนสหภาพเนปยีดอ ประเทศพม่า
| ด ค กดินแดนสหภาพเนปยีดอ |
| --- | --- |
เมืองหลัก: เนปยีดอ
จังหวัดเซยาตีริ:  อำเภอเซยาตีริ  อำเภอโปะบะตีริ 
จังหวัดปยี่นมะน่า:  อำเภอซะบูตีริ  อำเภอปยี่นมะน่า 
จังหวัดแลเว่:  อำเภอแดะคินะตีริ  อำเภอแลเว่ 
จังหวัดโอะตะระ:  อำเภอตะโก้น  อำเภอโอะตะระตีริ 
เมืองสำคัญ:  ตะโก้น  ปยี่นมะน่า  แลเว่
อังวะมิบะยา

| อังวะมิบะยา  အင်းဝ မိဖုရား> พระอัครมเหสีแห่งอังวะ |
| --- | --- |
ครองราชย์: 19 กุมภาพันธ์ ค.ศ. 1555 – 24 เมษายน [ตามปฎิทินเก่า: 14 เมษายน] 1584

ประสูติ: ประมาณ ธันวาคม ค.ศ. 1534   ประมาณ Pyatho 896 ME ตองอู
สวรรคต: มกราคม ค.ศ. 1595 (60 พรรษา)  Tabodwe 956 ME พะโค
คู่อภิเษก: พระเจ้าตะโดเมงสอแห่งอังวะ
พระราชบุตร: พระนางนัตชินเมดอ
ราชวงศ์: ตองอู
พระราชบิดา: พระเจ้าบุเรงนอง
พระราชมารดา: พระนางอตุลสิริมหาราชเทวี
ศาสนา: พุทธเถรวาท
อังวะมิบะยา (พม่า: အင်းဝ မိဖုရား, ออกเสียง: [ʔɪ́ɰ̃.wa̰ mḭ.bə.já]; อิงวะ มิบะยา ; ค.ศ. 1534 – 1595) เป็นพระอัครมเหสีแห่งอังวะ ระหว่าง ค.ศ. 1555 ถึง 1584 พระนางเป็นพระราชธิดาพระองค์ใหญ่ของพระเจ้าบุเรงนอง ที่ประสูติแต่พระนางอตุลสิริมหาราชเทวี และเป็นพระเชษฐภคินีของพระเจ้านันทบุเรงแห่งราชวงศ์ตองอูของพม่า เมื่อพระชนมายุได้ 20 พรรษาพระองค์เข้าพิธีอภิเษกสมรสกับตะโดเมงสอพระอนุชาต่างพระมารดาของพระเจ้าบุเรงนอง ในพิธีราชาภิเษกเป็นพระเจ้าอังวะเมื่อวันที่ 19 กุมภาพันธ์ ค.ศ. 1555 ทั้งสองพระองค์มีพระราชธิดาเพียงพระองค์เดียวคือพระนางนัตชินเมดอ ซึ่งต่อมาได้เป็นพระชายาของมังกะยอชวาที่ 1 แห่งตองอู พระราชโอรสของพระเจ้านันทบุเรง
บรรณานุกรม

Kala, U (1724). Maha Yazawin (ภาษาพม่า). Vol. 1–3 (2006, 4th printing ed.). Yangon: Ya-Pyei Publishing.
Royal Historical Commission of Burma (1832). Hmannan Yazawin (ภาษาพม่า). Vol. 1–3 (2003 ed.). Yangon: Ministry of Information, Myanmar.
อะชีนวีระตู

| อะชีนวีระตู   วีระตู (ဝီရသူ) |
| --- | --- |
ชื่ออื่น: Win Khaing Oo
ส่วนบุคคล
เกิด: Maung 10 กรกฎาคม ค.ศ. 1968(1968-07-10) Kyaukse, เขตมัณฑะเลย์, ประเทศพม่า
ศาสนา: พุทธ
สัญชาติ: พม่า
สำนัก: เถรวาท
ชื่ออื่น: Win Khaing Oo
อาชีพ: ภิกษุ
วัด: Masoyein Monastery, มัณฑะเลย์
วีระตู (พม่า: ဝီရသူ วีรสู) หรือ อะชีนวีระตู (အရှင်ဝီရသူ) เกิดเมื่อ 10 กรกฎาคม พ.ศ. 2511 ที่เจาะแซ เขตมัณฑะเลย์ ประเทศพม่า เป็นภิกษุชาวพม่าและเป็นผู้นำทางจิตวิญญาณของขบวนการต่อต้านมุสลิมในพม่า เขาถูกกล่าวหาว่าสร้างแรงบันดาลใจในการโจมตีมุสลิมจากสุนทรพจน์ของเขา  แม้ว่าเขาจะกล่าวว่าเป็นผู้สนับสนุนสันติภาพ ไม่เคยกล่าวอ้างว่ามุสลิมเป็นศัตรู
ภูมิหลัง

วีระตูออกจากโรงเรียนเมื่ออายุ 14 ปีเพื่อบวชเป็นพระภิกษุ ใน พ.ศ. 2544 เขาเข้ามาเกี่ยวข้องกับขบวนการ 969 สองปีต่อมาใน พ.ศ. 2546 เขาถูกตัดสินจำคุก 25 ปีเนื่องจากการเทศนาของเขา แต่ได้ปล่อยตัวใน พ.ศ. 2553 และเนื่องจากการปฏิรูปรัฐบาลใน พ.ศ. 2554 ทำให้เขาใช้สื่อสังคมออนไลน์ในการติดต่อสื่อสาร
การต่อต้านศาสนาอิสลาม

วีระตูเป็นผู้นำภิกษุเดินขบวนในมัณฑะเลย์เมื่อกันยายน พ.ศ. 2555 เพื่อสนับสนุนประธานาธิบดีเต้นเซน ที่มีแผนส่งมุสลิมเบงกอลไปยังประเทศที่สาม หนึ่งเดือนต่อมา เกิดความรุนแรงขึ้นในรัฐยะไข่ วีระตูกล่าวว่าความรุนแรงในยะไข่เป็นประกายของความรุนแรงในเมะทีลา ซึ่งการโต้เถียงในร้านทองนำไปสู่ความรุนแรง มีผู้เสียชีวิตมากกว่า 14 คน มีการเผาร้านค้าทั่วทั้งเมือง มีคนถูกสังหารโดยฝูงชนในเมกติลาเมื่อ 5 มีนาคม อย่างน้อยสองคนคือพระภิกษุชาวพม่าชื่อ ชิน ทอบิตา และชายชาวมุสลิม
วีระตูถูกกล่าวถึงในบทความของนิตยสาร ไทม์ เรื่องภาพของการก่อการร้ายชาวพุทธเมื่อ 20 มิถุนายน พ.ศ. 2556 "คุณเต็มไปด้วยความกรุณาและความรัก แต่คุณไม่สามารถนอนหลับใกล้หมาบ้าได้" วีระตูกล่าวอ้างถึงมุสลิม "ถ้าเราอ่อนแอ แผ่นดินของเราจะเต็มไปด้วยมุสลิม" วีระตูกังวลว่าความรุนแรงและความโดดเด่นของมุสลิมในประเทศเพื่อนบ้านจะกลายเป็นชะตากรรมของพม่า วีระตูกล่าวว่ามุสลิมเห็นเขาเป็นบินลาเดนชาวพุทธ หลังจากบทความนี้ตีพิมพ์ เขากล่าวว่าเป็นพวกต่อต้านความรุนแรง ต่อต้านการก่อการร้าย และปกป้องสาธารณชน เต้นเซนกล่าวหานิตยสาร ไทม์ ว่าให้ร้ายศาสนาพุทธ ทำให้เกิดความเข้าใจผิด วีระตูประณามมุสลิมอย่างเปิดเผยว่าเป็นจุดเริ่มต้นของความรุนแรง มุสลิมในพม่าได้รับเงินสนับสนุนจากตะวันออกกลาง
ในวันที่ 21 กรกฎาคม พ.ศ. 2556 เขาเป็นเป้าหมายของการวางระเบิดแต่ปลอดภัย มีผู้ได้รับบาดเจ็บเล็กน้อย 5 คน วีระตูกล่าวว่าการวางระเบิดเป็นฝีมือของมุสลิมสุดโต่งเพื่อปกปิดเสียงของเขา เขาเรียกร้องให้จำกัดการแต่งงานระหว่างชาวพุทธกับมุสลิมและคว่ำบาตรธุรกิจของมุสลิม
ในเดือนกันยายน พ.ศ. 2557 อะชีนวีระตูได้ไปเข้าร่วมการประชุมใหญ่พระสงฆ์ในโคลัมโบ จัดโดยโพทุ พาลา เสนา ซึ่งเขากล่าวว่าขบวนการ 969 จะร่วมงานกับโพทุ พาลา เสนา
แหล่งข้อมูลอื่น

The Face of Buddhist Terror เก็บถาวร 2018-12-24 ที่ เวย์แบ็กแมชชีน
อำเภอแดะคินะตีริ

แดะคินะตีริ (พม่า: ဒက္ခိဏသီရိ) เป็นอำเภอหนึ่งในแปดอำเภอของดินแดนสหภาพเนปยีดอ ประเทศพม่า สำมะโนพม่า ค.ศ. 2014 ระบุว่าอำเภอนี้มีประชากร 51,328 คน
อำเภอแลเว่

| อำเภอแลเว่ လယ်ဝေးမြို့နယ် |
| --- | --- |
อำเภอ
อำเภอแลเว่ที่ตั้งอำเภอแลเว่ในประเทศพม่า
พิกัด: 19°38′N 96°7′E﻿ / ﻿19.633°N 96.117°E﻿ / 19.633; 96.117
ประเทศ:  พม่า
ดินแดนสหภาพ: ดินแดนสหภาพเนปยีดอ
จังหวัด: แดะคินะ
เมืองหลัก: แลเว่
เขตเวลา: UTC+6:30 (เวลามาตรฐานพม่า)
แลเว่ (พม่า: လယ်ဝေး) เป็นอำเภอหนึ่งในแปดอำเภอของดินแดนสหภาพเนปยีดอ ประเทศพม่า
| ด ค กดินแดนสหภาพเนปยีดอ |
| --- | --- |
เมืองหลัก: เนปยีดอ
จังหวัดเซยาตีริ:  อำเภอเซยาตีริ  อำเภอโปะบะตีริ 
จังหวัดปยี่นมะน่า:  อำเภอซะบูตีริ  อำเภอปยี่นมะน่า 
จังหวัดแลเว่:  อำเภอแดะคินะตีริ  อำเภอแลเว่ 
จังหวัดโอะตะระ:  อำเภอตะโก้น  อำเภอโอะตะระตีริ 
เมืองสำคัญ:  ตะโก้น  ปยี่นมะน่า  แลเว่
สุลต่านมูฮัมมัด จามาลุล อาลัมที่ 2

หน้านี้เป็นชื่อบุคคลชาวมลายู ชื่อ  เป็นชื่อของบิดา ไม่ใช่นามสกุล และบุคคลในบทความนี้มีชื่อตัวว่า  ทั้งนี้ ในภาษาอาหรับ คำว่า "บิน" หรือ "บินตี" หากมีการใช้ จะหมายถึง บุตรของ หรือ บุตรีของ ตามลำดับ
สุลต่านมูฮัมมัด จามาลุล อาลัมที่ 2 (มลายู: Muhammad Jamalul Alam II; ค.ศ. 1889 – 11 กันยายน ค.ศ. 1924) เป็นสุลต่านบรูไนองค์ที่ 26 จาก ค.ศ. 1906 จนกระทั่งสวรรคตใน ค.ศ. 1924 รัชสมัยของพระองค์มุ่งหวังที่จะส่งเสริมให้เกิดการพัฒนาใหม่ ๆ ในด้านเกษตรกรรม การแพทย์ และการศึกษา นอกจากนี้ พระองค์ยังส่งเสริมให้เรียนด้านอิสลามและสร้างมัสยิดแม้ว่าประเทศไม่มีรายได้ก็ตาม ในช่วงสงครามโลกครั้งที่สอง มัสยิดถูกทำลายเนื่องจากการยิงปืนและการสู้รบอย่างรุนแรงภายในเมืองต่าง ๆ ของบรูไน พระองค์ยังทรงดูแลบรูไนในช่วงที่ประเทศกำลังประสบภาวะยากจนที่สุดในรัชสมัยนี้อีกด้วย
พระชนม์ชีพตอนต้น

พระองค์เสด็จพระราชสมภพใน ค.ศ. 1889 ที่ อิซตานากัมปงอาเยอร์ บันดาร์บรูไน โดยเป็นพระราชโอรสองค์โตที่รอดชีวิตของสุลต่านฮาชิม จาลีลุล อาลัม อากามัดดินกับซีตี ฟาตีมะฮ์ บินตี ราดิน อซมัน ก่อนขึ้นครองราชย์เป็นสุลต่าน พระองค์มีพระนามว่าเปองีรัน มูดา บงซู  มูฮัมมัด จามาลุล อาลัม
สวรรคต

หลังจากประชวรเป็นมาลาเรียระยะสั้น ๆ ซึ่งยิ่งเลวร้ายลงเมื่อพระองค์โศกเศร้าจากการสูญเสียเปองีรัน อานัก ซีตี ฟาตีมะฮ์ พระชายาองค์สำคัญ และพระราชโอรสธิดาสองพระองค์จากโรคมาลาเรียเมื่อไม่กี่วันก่อนหน้า พระองค์สวรรคตตอนพระชนมพรรษา 35 พรรษาในวันที่ 11 กันยายน ค.ศ. 1924 เปองีรัน มูดา เบอซาร์ อะฮ์มัด ตาจุดดิน พระราชโอรสองค์โต ขึ้นครองราชย์ต่อจากพระองค์ พระวรกายของพระองค์ถูกฝังในสุสานหลวงที่จาลันตูตง
ชีวิตส่วนพระองค์

จามาลุล อาลัมทรงอภิเษกสมรสกับเตองะฮ์และซีตี ฟาตีมะฮ์
ชีวิตส่วนพระองค์ > พระราชโอรสธิดา

พระองค์มีพระราชโอรสธิดารวม 10 พระองค์ ได้แก่;
เปองีรัน มูดา บงซู (18 พฤศจิกายน ค.ศ. 1908 – 1910)
เปองีรัน มูดา เบอซาร์ อะฮ์มัด ตาจุดดิน (22 สิงหาคม ค.ศ. 1913 – 4 มิถุนายน ค.ศ. 1950), สุลต่านบรูไนใน ค.ศ. 1924 ถึง 1950
เปองีรัน มูดา อานุม (สิ้นพระชนม์จากมาลาเรียในเดือนกันยายน ค.ศ. 1924)
เปองีรัน มูดา ไลลา กัมบาร์ (สิ้นพระชนม์จากมาลาเรียในเดือนกันยายน ค.ศ. 1924)
เปองีรัน มูดา เตองะฮ์ โอมาร์ อาลี ไซฟุดดีน (23 กันยายน ค.ศ. 1914 – 7 กันยายน ค.ศ. 1986), สุลต่านบรูไนใน ค.ศ. 1950 ถึง 1967
เปองีรัน อานัก เบอซาร์ บาโกล (สิ้นพระชนม์ 10 มิถุนายน ค.ศ. 1945), สมรสกับเปองีรัน บีนี ไซนับ
เปองีรัน อานัก ปูเตอรี เบอซาร์ (1902 – 16 กันยายน ค.ศ. 1993), สมรสกับเปองีรัน อานัก ฮาชิม
เปองีรัน อานัก ปูเตอรี เตองะฮ์ (1910 – 24 สิงหาคม ค.ศ. 1969)
เปองีรัน อานัก ปูเตอรี ดามิต (ประสูตืิ 6 เมษายน ค.ศ. 1911)
เจ้าหญิงติงกัล สมรสกับเปองีรัน อานัก เบอซาร์
แหล่งข้อมูลอื่น

Sultan-Sultan Brunei
| ก่อนหน้า>  |  | สุลต่านมูฮัมมัด จามาลุล อาลัมที่ 2>  |  | ถัดไป>  |
| --- | --- | --- | --- | --- |
| สุลต่านฮาชิม จาลีลุล อาลัม อากามัดดิน |  | สุลต่านบรูไน  (1906–1924) |  | สุลต่านอะฮ์มัด ตาจุดดิน |
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  สหรัฐ 
พระบรมฉายาลักษณ์ทางการของสุลต่านมูฮัมมัด จามาลุล อาลัมที่ 2 กับเปองีรัน อานัก ซีตี ฟาตีมะฮ์
อำเภอโอะตะระตีริ

โอะตะระตีริ (พม่า: ဥတ္တရသီရိ) เป็นอำเภอหนึ่งในแปดอำเภอของดินแดนสหภาพเนปยีดอ ประเทศพม่า
| ด ค กดินแดนสหภาพเนปยีดอ |
| --- | --- |
เมืองหลัก: เนปยีดอ
จังหวัดเซยาตีริ:  อำเภอเซยาตีริ  อำเภอโปะบะตีริ 
จังหวัดปยี่นมะน่า:  อำเภอซะบูตีริ  อำเภอปยี่นมะน่า 
จังหวัดแลเว่:  อำเภอแดะคินะตีริ  อำเภอแลเว่ 
จังหวัดโอะตะระ:  อำเภอตะโก้น  อำเภอโอะตะระตีริ 
เมืองสำคัญ:  ตะโก้น  ปยี่นมะน่า  แลเว่
อีโปะฮ์

| อีโปะฮ์ Ipoh |
| --- | --- |
นครและเมืองหลวงของรัฐ
นครอีโปะฮ์ Bandaraya Ipoh
ทิวทัศน์และสถานที่ต่าง ๆ ในนครอีโปะฮ์
   ธง ตรา
สมญา: นครแห่งเศรษฐี, เมืองเฟื่องฟ้า, Silver Valley
คำขวัญ: Berkhidmat dan Maju อังกฤษ: Service and Progress
thLocation of Ipoh in Perak
อีโปะฮ์ที่ตั้งของอีโปะฮ์ในรัฐเประแสดงแผนที่รัฐเประอีโปะฮ์อีโปะฮ์ (มาเลเซียตะวันตก)แสดงแผนที่มาเลเซียตะวันตกอีโปะฮ์อีโปะฮ์ (ประเทศมาเลเซีย)แสดงแผนที่ประเทศมาเลเซีย
พิกัด: 04°35′50″N 101°04′30″E﻿ / ﻿4.59722°N 101.07500°E﻿ / 4.59722; 101.07500
ประเทศ:  มาเลเซีย
รัฐ:  เประ
อำเภอ: กินตา
ก่อตั้ง: ราว ค.ศ. 1880
จัดตั้งองค์กรปกครองท้องถิ่น: ค.ศ. 1893
สถานะเทศบาล: 31 May 1962
สถานะนคร: 27 May 1988; 36 ปีก่อน (27 May 1988)
การปกครอง
 • ประเภท: สภานคร
 • องค์กร: สภานครอีโปะฮ์
 • นายกเทศมนตรี: Rumaizi Baharin
พื้นที่
 • นคร: 643 ตร.กม. (248 ตร.ไมล์)
ความสูง: 21.95 เมตร (72 ฟุต)
ประชากร (2021)
 • นคร: 840,000 คน
 • ความหนาแน่น: 1,023 คน/ตร.กม. (2,650 คน/ตร.ไมล์)
 • รวมปริมณฑล: 1,022,240  คน
เขตเวลา: เวลามาตรฐานมาเลเซีย
รหัสไปรษณีย์: 30xxx, 31xxx
รหัสพื้นที่: 05
เว็บไซต์: mbi.gov.my
อีโปะฮ์ (มลายู: Ipoh, اڤوه) เป็นเมืองหลวงของรัฐเประ ประเทศมาเลเซีย อยู่ห่างจากกรุงกัวลาลัมเปอร์ไปทางทิศเหนือราว 200 กิโลเมตร (125 ไมล์) ตามเส้นทางด่วนสายเหนือ-ใต้ อีโปะห์ได้รับการพัฒนาเป็นหนึ่งในเมืองใหญ่ที่สำคัญในต้นคริสต์ศตวรรษที่ 19 จากการตื่นตัวในการทำอุตสาหกรรมเหมืองดีบุก ด้านสถาปัตยกรรม เมืองมีห้องแถวจีนที่มีเอกลักษณ์แบบยุคอาณานิคม